15. ΑΝΑΓΚ. ΝΟΜΟΣ υπ’ αριθ. 159 της 16/21 Οκτ. 1967 (ΦΕΚ Α΄ 177) Περί κυρώσεως της από 14.4.1967 Συμφωνίας μεταξύ Ελλάδος και Ηνωμένων Εθνών «περί ληφθησομένων μέτρων δια το Διεθνές ΣυνέδριονΣυμπόσιον Βιομηχανικής αναπτύξεως πραγματοποιηθησόμενον εν Αθήναις από 29 Νοεμβρίου μέχρι 20 Δεκ. 1967, και περί κυρώσεως της υπ’ αριθ. 40/1967 Π.Υ.Σ.». Άρθρ.1.-1.Κυρούται και έχει πλήρη ισχύν Νόμου η εν Γενεύη υπογραφείσα τη 14η Απρ. 1967 Συμφωνία μεταξύ Ελλάδος και Ηνωμένων Εθνών «περί ληφθησομένων μέτρων δια το Διεθνές Συνέδριον Βιομηχανικής Αναπτύξεως πραγματοποιηθησόμενον εν Αθήναις από 29 Νοεμβρίου μέχρι 20 Δεκ. 1967», της οποίας το κείμενον έπεται εις την Ελληνικήν και Αγγλικήν αμφοτέρων των κειμένων όντων εξ ίσου αυθεντικών. 2.Η ισχύς της κατά τα ανωτέρω, κυρουμένης Συμφωνίας άρχεται συμφώνως προς τα εν άρθρ. XV αυτής ειδικώτερον καθοριζόμενα. (Το κείμενον δεν παρετέθη εις την Εφημερίδα της Κυβερνήσεως). Άρθρ.2.-Κυρούται αφ’ ης εξεδόθη υπ’ αριθ. 40 από 7 Απρ. 1967 Πράξις Υπουργικού Συμβουλίου περί εξουσιοδοτήσεως του Υπουργού Εξωτερικών δια την υπογραφήν, δια λογαριασμόν της Ελληνικής Κυβερνήσεως, Συμφωνίας μετά των Ηνωμένων Εθνών δια την σύγκλησιν του Διεθνούς ΣυνεδρίουΣυμποσίου Βιομηχανικής Αναπτύξεως εις Αθήνας». Η ισχύς του παρόντος Α. Νόμου άρχεται από της δημοσιεύσεώς του εις την Εφημερίδα της Κυβερνήσεως. 